Mentor Medier

Mentor Medier er et norsk mediekonsern etablert i 1998. Selskapet het fram til 26. september 2008 Mediehuset Vårt Land, og fra august 2009 tok selskapet navnet til sitt datterselskap, Mentor Medier, som fikk det nye navnet Ad Fontes Medier.

Mentor Medier eier og gir ut dagsavisa Vårt Land, samt har en eierandel på 66 prosent i Dagsavisen. Ut over dette eier selskapet Sunnmørsavisene (90,1 prosent) som igjen eier Sulaposten og Lokal Nytt.

Mentor Medier eier 60 prosent av aksjene i Ad Fontes Medier som eier og gir ut TV-guiden Programbladet, Gründer, Ny Tid, Ukeavisen Ledelse, Økonomisk Rapport og Le Monde diplomatique.

Konsernet hadde i 2006 en omsetning på 215 millioner kroner og et overskudd før skatt på 15 millioner kroner.

Den 26. september 2008 kjøpte Mentor Medier 66 prosent av aksjene i Dagsavisen fra Stiftelsen Dagsavisen.«Vårt Land kjøper Dagsavisen» – Journalisten.no, 26. september 2008 Navnet Mediehuset Vårt Land ble endret til Mediehuset i forbindelse med aksjekjøpet i Dagsavisen, etter en fullmakt som ble gitt av generalforsamlingen tidligere i 2008. Som en del av transaksjonen kjøper Dagsavisen 6,6 prosent av aksjene i Mediehuset.

Den 2. juni 2020 ble det kjent at Mentor Medier hadde inngått avtale med NHST Media Group om kjøp av alle NHSTs aksjer i Morgenbladet, en aksjepost på 90,8 %.NHST selger Morgenbladet til Mentor Medier. E24. Besøkt 2. juni 2020.

Øvrig virksomhet
 Distribusjonssentralen AS

Aksjeposter i andre medier
 Crossevent AS – 60 prosent
 TV Inter AS – 35 prosent
 Swedmedia AB – 28 prosent, eier av den svenske dagsavisa Dagen
 Ikon Media – 33,3 prosent
 Naxos Norway – 25 prosent
 Strek – 27,5 prosent
 Master Music AS – 25 prosent
 Universum AS – 35 prosent
 Libris Bokförlag
 Lettlest Media AS – Gir ut Klar Tale

Eiere
 Dagsavisen 6,6 prosent
 Normisjon 5,0 prosent
 Mushom Invest AS 4,91 prosent (Jan Erik Mushom)

 Referanser 

Eksterne lenker
 Nettsted

Kategori:Norske medieselskaper
Kategori:Næringsliv i Oslo
Kategori:Etableringer i 1998